Davíð Oddsson er að ybba gogg í Mogga dagsins . Liggur víst illa á honum . Fárast yfir Umboðsmanni skuldara og Fjölmiðlanefnd . Sér eftir skattpeningum sem fara í rekstur þessara stofnanna . En vill öldungurinn ekki líta sér nær áður en hann þenur gúl . Hann sjálfur er dýrasti einstaklingur Íslandssögunnar , jafnvel heimssögunnar ef stríð eru frátalin . Fyrst má nefna einkavinavæðingu ríkisbankanna sem endaði í þriðja stærsta gjaldþroti mannkynssögunnar . Síðan má nefna risastórt gjaldþrot Seðlabankans á hans vakt . Það þurfti lagabreytingu til að losna við lögmanninn úr stóli seðlabankastjóra . Aðkoma eftirmanns hans Svein Harald Oygard var víst ekki glæsileg þó skrifstofa Davíðs hafi verið vel spúluð . Og í þriðja lagi má telja til rekstur Moggans . Sá snepill er rekinn með stanslausu tapi á hans vakt fyrir pening sem kemur að mestu frá sægreifum eins og Samherja . Greifa sem ekki vilja borga rétt veiðileyfa gjald og eru sakaðir um mútur í Namibíu og Marakkó ! Saga Davíðs er ekki glæsileg , í raun hræðileg ! Enginn maður hefur farið eins illa með skattfé en einmitt Davíð Oddsson . Rétt er að hafa þetta allt í huga þegar Davíð er annars vegar . Svo skíttapaði hann í síðustu forsetakosningum .